TARYBOS SPRENDIMAS 2010/53/BUSP
2009 m. lapkričio 30 d.
dėl Australijos ir Europos Sąjungos susitarimo dėl įslaptintos informacijos saugumo sudarymo
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 24 straipsnį,
atsižvelgdama į pirmininkaujančios valstybės narės rekomendaciją,
kadangi:
(1)
2009 m. kovo 9 d. posėdyje Taryba nutarė įgalioti pirmininkaujančią valstybę narę, padedant Generaliniam sekretoriui-vyriausiajam įgaliotiniui ir visokeriopai dalyvaujant Komisijai, pagal Europos Sąjungos sutarties 24 straipsnį pradėti derybas su Australija siekiant sudaryti Susitarimą dėl informacijos saugumo.
(2)
Gavusi įgaliojimus pradėti derybas, pirmininkaujanti valstybė narė, padedant Generaliniam sekretoriui-vyriausiajam įgaliotiniui, derėjosi su Australija dėl Susitarimo dėl įslaptintos informacijos saugumo.
(3)
Susitarimas turėtų būti patvirtintas,
NUSPRENDĖ:
1 straipsnis
Europos Sąjungos vardu patvirtinamas Australijos ir Europos Sąjungos susitarimas dėl įslaptintos informacijos saugumo.
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
3 straipsnis
Šis sprendimas įsigalioja jo priėmimo dieną.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje 2009 m. lapkričio 30 d.